**ČETVRTAK, 14.5.2020.**

U priči nema opisa Vedrane. Zamisli kako Vedrana izgleda i opiši je.

* u bilježnicu napiši naslov Opis lika
* prije nego počneš opisivati lik Vedrane pogledaj prezentaciju Stvaran opis lika
* u bilježnicu ispod naslova prepiši posljednji slajd na prezentaciji (ono što je napisano crvenom bojom)
* današnji je zadatak opisati lik djevojčice Vedrane iz priče Vedrana ne ide na izlet
* pri opisu služi se planom opisa (naravno da možeš koristiti i druge riječi kojima ćeš opisati Vedranu)
* u pisanju pripazi na kompoziciju, pazi na sastavljanje rečenica, koristi čim više imenica i pridjeva i naravno, pazi na pisanje glasova ije/je, č/ć, dž/đ
* plan opisa **NE TREBA PREPISIVATI**

**PLAN OPISA:**

**1. UVOD**: Tko je Vedrana? (gdje živi, koliko ima godina, u koji ide razred..)

**2. GLAVNI DIO**:

a) **STAS**: visoka, niska, mršava, debeljuškasta.....

lice: okruglo, duguljasto, rumeno, blijedo, nasmiješeno, tužno, rumeni obraščići, jamice na obrazima, rupica na bradi, pjegice....

oči**:** smeđe, plave, velike, male..

kosa**:** valovita, ravna, kovrčava, plava, crna, smeđa.....

**b) ODJEĆA**: kako se odijeva, što voli nositi....

**c) OSOBINE**: brižna, nježna, prgava, škrta, druželjubiva, usamljena.....

što voli raditi, prijatelji

**3. ZAVRŠNI DIO:** moje mišljenje o Vedrani

Pazi da tvoj opis nije nabrajanje (ima duguljasto lice, ima kovrčavu kosu, ima...).

Svoj opis Vedrane poslikaj i pripremi za provjeru.